מקורות למסכת יומא – דף 4

(1) עוד בענין שמיני עצרת:

[בענין היחס בין מצוות ראיה ברגל והבאת קרבן, עיין רמב"ם הל' חגיגה א:א, טורי אבן ריש מסכת חגיגה]

בענין שמיני עצרת רגל בפני עצמו:

ט"ז או"ח סי' תרסח ס"ק א, מור וקציעה שם בריש הסימן, ברכי יוסף שם ס"ק ב

[שערי תשובה שם ד"ה חג העצרת, וע"ע סיכום שיטות הראשונים בברכי יוסף שם ריש ס"ק א]

(2) גמרא עד ריש דף ד. "אמר ליה מעלה בעלמא", רש"י, תוס', תו"י ג: ד"ה זה בנה אב

בענין פר אחד ואיל אחד - תו"י וריטב"א ג. ד"ה דנין, [ספר הישר לר"ת סי' שג]

בענין האם הפרשה מעכבת - תו"י ג: ד"ה אי מה מילואים, [ריטב"א שם], מאירי ורבינו יהונתן מלוניל ב. ד"ה ומתקינין לו כהן אחר, תורא"ש ה. ד"ה איבעית אימא

בענין הלימוד מהר סיני וחשש טומאת ביתו - תו"י ותורא"ש ג: ד"ה דחייש, ריטב"א שם ד"ה מתניתין רבי יהודה בן בתירא היא

(3) בענין פרישת כהן גדול:

מדאורייתא או מדרבנן – רמב"ם הל' עבודת יוה"כ א:ג, תוס' ד. ד"ה נכנסו, תו"י ג: ד"ה דחייש, ריטב"א ב. ד"ה ומתקינין לו כהן אחר

למה מפרישים אותו?

מאירי ב. ד"ה שבעת ימים, ד"ה כשם שהיו מפרישין

גמרא סוף דף ח. – ריש דף ח: "דתנו רבנן ... ואין אחיו הכהנים נוגעין בו", רש"י ומאירי שם

שיעורי הגרי"ד דף ב.

מה הקשר בין שאלה זו לעניינים אלו:

כהן הדיוט - מרומי שדה ריש דף ב. ד"ה שבעת ימים

[חסרון בעבודת היום – גבורת ארי ב. ד"ה שבעת ימים]

[יום ולילה – גבורת ארי ג: ד"ה ומשמע לי דהני ז' ימים]

.

שולחן ערוך אורח חיים הלכות לולב סימן תרסח סעיף א

ליל שמיני אומר בתפלה: ותתן לנו את יום שמיני חג העצרת הזה.

הגה: ואנו נוהגין שא"א חג בשמיני, דלא מצינו בשום מקום שנקרא חג, אלא אומרים יום שמיני עצרת (מנהגים).

ט"ז אורח חיים סימן תרסח

(א) ואנו נוהגין שא"א חג כו'. בי"ד סי' ר"כ ס"כ הבאתי מפרק א"נ דף מ"א שש"ע קרוי חג מדאמרי' ואי כ' בחג הסוכות ה"א אפי' בי"ט האחרון כ' רחמנ' בבוא כל ישראל ש"מ דאי לאו בבוא כו' הו"א שי"ט אחרון שהוא שמיני עצרת קרוי חג ואח"ז הקשו עלי ואמרו דהך יום טוב אחרון דקאמר תלמודא אין פי' ש"ע כיון דכתי' בי' חג הסוכות אלא על יום האחרון של ח"ה קאמ'. השבתי ע"ז דא"א לומ' כן חדא דלא מצינו בגמר' בשום דוכתי שיהיו ימי ח"ה נקראים י"ט דהא בריש החליל אמרי' דאינו דוחה י"ט ש"מ שאין ח"ה י"ט ושם בדף נ"ו מזכיר התלמוד י"ט האחרון של חג הרבה פעמים וכן במגילה פ' ב"ה והכל קאי על ש"ע ולמה נפרש לשון זה כאן שלא כדרך בהרבה מקומות ותו מאי אפי' דקאמר בגמ' הלא אין מעלה בח"ה ביום א' על חבירו אלא הל"ל ה"א ל"ש י"ט ראשון ול"ש י"ט אחרון ותו דלמה הזכיר כלל ל' י"ט כאן אלא הל"ל יום אחרון אלא פשוט דעל ש"ע קאמר כמשמעות הפסוק שקראו חג ורבות' קאמר דאפי' י"ט האחרון בכלל דשייך ג"כ לסוכות דהוא עצרת ממנו כדאיתא ברש"י בחומש אמר הקדוש ברוך הוא קשה עלי פרידתכם ובכ"מ קורא ליום אחרון של סוכות י"ט האחרון מדאיצטריך תלמודא לומר שהוא חלוק ממנו לענין פז"ר קש"ב ש"מ דבלא"ה חד חג הוא ומיוחס אחריו אף על פי שאין יושבין באותו יום בסוכות דוגמ' לדבר חג המצות כל ז' הימים והלא אין חיוב אכילת מצה אלא בלילה הראשונה ובשאר ימים אין חיוב אלא מניעת חמץ ולמה יקראו כל הימים חג המצות והיה לקרותם איסור חמץ אלא דהכל נגרר אחר לילה הראשונה ובשבילה באו שאר הימים ה"נ כן הוא בח' של חג ומ"ה כל שאסר עצמו בבשר בחג סתם דהיינו חג הסוכות אסר אפי' בי"ט אחרון ודבר זה הייתי מרבה מדתלה רחמנא בל' חג הסוכות דכולל בזה אפי' י"ט האחרון שקרוי ג"כ חג. עוד הקשו עלי היאך ה"א דקאי על ש"ע דהא א"א לתקן אז בימה וכמ"ש רש"י אח"כ במסקנ' על מ"ש כ' רחמנא בבוא כל ישראל מאתחלת' דמועד ומיהו בי"ט לא שאין תיקון הבימה דוחה לא שבת ולא י"ט ומאתמול נמי לא עבדינן לה דדחק לה עזרה אני אומר דלק"מ דהא איכא לאקשויי על מ"ש המשנ' עושין לו בימה כו' דמשמע שזהו הל"מ שצריך בימה למה לא ידח' י"ט באמת כיון דקרא קאמר בבוא כל ישראל הוה כאלו נכתב ביום הראשון והא גבי מיל' דוחה שבת מדכתיב וביום השמיני ה"נ נימא כך ואי דבר זה של בימה הל"מ למה נדחה עד מוצאי י"ט אלא דהענין הוא כן דיש לנו בפסוק ריבוי ומיעוט דל' בחג הסוכות הוא כל ימי החג ואפי' י"ט אחרון ועושין הבימה קודם לו ובבוא כל ישראל מיעוט דלאו כל ימי החג אלא התחלת החג וצריכין אנו לומר לקיים שניהם דלאו בהתחלה ממש ולא בסופו ממש אלא מילתא מציעתא ומוקמי לה אמסתבר דהיינו בהתחלת ח"ה בשעה שיש היתר לעשות בימה ואף על פי שגם בי"ט ראשון יש היתר בימה דהיינו שיעשה בעי"ט הסברא נותנת שאין לעשות כן כיון שהיא דחק בעזר' וטפי ניחא לעשות הבימה בו ביום וא"כ הורה לנו הכתוב בזה ריבוי ומיעוט שנעשה ביום אמצעי שהוא יותר מסתבר ואין בו חסרון כנ"ל נכון דעת רש"י ולא קשיא עליו קושית התוס' דשם ע"ש: וע"פ הדברים האלה ששמ"ע נכלל בתוך החג ונגרר אחריה יש לנו לומר את יום שמיני העצרת חג הזה דודאי א"ל חג ש"ע הזה דאנו צריכים לרמז שאינו חג בפ"ע אלא מחמת החג הסוכות אלא נקרא עצרת של חג כאלו אומר טפל לחג וכ"ה בפיוט מעריב של ש"ת בזה עצרת חג האוסף כו': שוב ראיתי בתשו' רש"ל הסכים לנוסח זה ולא לומר את יום שמיני חג עצרת דלא נפסק בין שמיני לעצרת כיון דבקרא הם סמוכים וכן ראוי לנו לומר בל' זה שאין עליו קושיא.

מור וקציעה סימן תרסח

בטור. יום שמיני חג עצרת. עיין באחרונים שחדשו נוסחאות בדויות לחנם, ובכדי טרחו בחקירה אם שמיני עצרת נקרא חג, כי לפי דעתי מלות שמיני חג, הוא מאמר נקשר, ר"ל שמיני של חג. שכך הוא בודאי שמיני לחג סתם, שהוא חג הסוכות כנודע. ומשנה שלמה היא [ערכין י, א] החליל מכה לפני המזבח כל שמונת ימי החג (עיין לחם שמים פ"ה דאבות), ולשון קצר הוא. כמוהו המלך המשפט, הכוונה המלך של המשפט. זה ברור בעיני בס"ד. לכן אין לזוז מנוסח הקדמון וכ"מ בתקוני זהר (תקון כ"א נו, א) וכ"ה הנוסחא בתקונים ישנים תקון עשרים (מ"ח ב) וכ"כ הרוקח ומהרי"ל, וקרובים דבריו למה שכתבתי.

ברכי יוסף אורח חיים סימן תרסח

ב. מי שטעה בתפלת ערבית ליל שמיני עצרת, וכה אמר את יום חג הסוכות הזה, ועקר רגליו, כתב מהר"י עייאש בספר בית יהודה א"ח סי' ד' וז"ל, ומעתה כיון שהוכחנו דמי שחתם החתימה כתקנה, סגי בהזכרת י"ט בסתם, אם כן מינה נילף דמי שהזכיר שם חג אחר, שהיה עומד בשמיני עצרת ואמר את חג הסוכת הזה, יצא בדיעבד, דהא קי"ל הטועה ומזכיר מאורע שאר ימים שלא בזמנו דלא הוי הפסקה, כמ"ש בש"ע סוף סי' ק"ח, והכא נמי דכוותה וכו'. וכן יש להוכיח קצת ממ"ש הש"ע סי' תפ"ז (סע' א) ואם אמר מקדש השבת וחזר בו תוך כדי דיבור יצא. עכ"ד.

והוראה זו כלה מקשה, דהן לו יהי דאם אמר י"ט מקרא קדש הזה סגי, אף כי לא פורש מה יום מימים טובים, מכל מקום שאני הכא דפירש חג הסוכות, ותיבת סוכות אפסדן לקמייתא תיבת חג, וגם אם אמר י"ט מקרא קדש הזה לא מהני, מאחר דפירש דעל סוכות איכוין, ולא דמי לדין סוף סי' ק"ח שהזכיר מאורע, וכו' דהתם כי מדלית הזכרת המאורע אין פקפוק על שאר התפלה, אבל הכא כי בציר סוכות לא סגי, דמאי דקאמר י"ט מקרא קדש על סוכות איכוון, ואין ראיה משם.

ותו דהרי לשון מרן סוף סי' ק"ח הכי הוי, הטועה ומזכיר מאורע שאר ימים בתפלה שלא בזמנה לא הוי הפסקה. ודבריו ברור מללו, דדין זה דוקא בתפלת התשלומין, כמו שדקדק וכתב בתפלה שלא בזמנה, הא בתפלה עיקרית הוי הפסקה. וכן מפורש בדברי הרב שיירי כנה"ג והרב פר"ח והרב יד אהרם. ואף דהרב עולת תמיד כתב דמלשון מרן מוכח דאף בתפלה עיקרית איירי, לא נהירא, דלשון א"ח שהביא ב"י ולשון הש"ע ברור דבתפלת תשלומין איירי, כדברי סרכין תלתא הנז'. וא"כ מה יוכי'ח הוכ'ח הרב הנז' מדין זה דהוי בתפלת התשלומין, לנדונו שהיא תפלה עיקרית. וברור דזה שטעה בתפלה עיקרית ואמר את חג הסוכות דין הוא הד'ר.

ומה שהוכיח עוד הרב הנז' מדברי מרן סי' תפ"ז, ודאי אין כאן הוכחה כלל, דהתם אתי דיבור ומבטל דיבור, לא כן הכא דאמר חג הסוכות בתפלה עד עקר'ה, ואחר שעקר רגליו נזכר, לא יצא.

ואכתי פש גבן חקור דבר, אם המצא ימצא דשמיני עצרת נכלל בכלל חג הסוכות אי לא. והנה רש"י ביומא דף ג' פירש גבי פז"ר קש"ב, רגל שאין שם סוכות עליו. וכ"כ הריטב"א בחידושי סוכה דף מ"ו, דאינו בכלל חג סוכות, והוא חלוק בסוכה ולולב. וכן הוא מפורש בירושלמי ריש פרק הנודר מן המבושל, דהאומר קונם שאני שותה יין בחג, בלשון תורה אין שמיני עצרת בכלל, אלא דבלשון בני אדם שמיני עצרת בכלל חג. והביאו הירושלמי הזה הרשב"א (נדרים סא ב ד"ה ירושלמי בפרק) והר"ן (נדרים מט א ד"ה תניא). וכ"כ מרן בב"י י"ד סי' ר"ך, מדנפשיה. וכבר כתבנו בעניותנו שם בי"ד סימן ר"ך בזה. וכפ"ז נראה דכל שכן בנדון דידן, שאם אמרו דאין שמיני עצרת נכלל בחג, מכל שכן שאינו נכלל בחג הסוכות.

האמנם אנן מה נענה ביום שידובר בנו תלמוד ערוך בבלי בסוטה דף מ"א, דאתמר התם דאי כתב רחמנא בחג הסוכות הוה אמינא אפילו יום טוב האחרון. וכל ישר הולך עיניו יחזו דסוגיא זו מוכחא דבלשון תורה שמיני עצרת בכלל חג הסוכות, וכמו שכתבנו בעניותינו בי"ד סי' ר"ך הנז'. ומאחר דעין רואה סתמא דתלמודין קרי בחיל דבחג הסוכות דכתיב באוריתא, אי לאו דכתיב בבא כל ישראל, הוה אמינא אף י"ט אחרון, היה נראה לכאורה דהא דקאמר בתפלתו את חג הסוכות במקום שמיני עצרת יצא, דבכלל חג הסוכות הוא. והן אמת דתקון רבנן לקרוא שם חדש שמיני עצרת בתפלה, כמ"ש רש"י ושאר מפרשים בפירוש פז"ר קש"ב, אלא דחלוקים היכא רמיזה. עש"ב. אבל בדיעבד כיון דשמיני עצרת בכלל חג הסוכות. אימור דיצא.

אלא דנראה דבכל זאת האי גברא דאמר חג הסוכות במקום שמיני עצרת לא יצא, משום דסירכא דסוכות רגל על לשונו, ועד השתא חג הסוכות דקאמר בתפלותיו על סוכות ממש איכוון. וא"כ גם עתה האומר בפיו חג הסוכות על סוכות נמי קאמר. ולא דמי למאי דאמרינן בשמעתא הנז', דהתם חג הסוכות דכתב רחמנא אמרינן דעל שמיני עצרת נמי איכוון, ובכהאי גוונא הוא דאיכא למיגמר מהתם, דקורא לשמיני עצרת בכלל חג הסוכות מימר שפיר קאמר. אבל האומר חג הסוכות, וכוונתו על סוכות ממש, ואעיקרא הוא לא ידע אי שמיני עצרת בכלל חג סוכות, מהיכא תיתי דמירתו לגבוה חג הסוכות היא העולה במקום שמיני עצרת, הא ודאי טעות הוא בידו וחוזר. ויש להביא קצת ראיה לזה ממ"ש הרב חק יעקב ושאר אחרונים סי' תפ"ז, דהחותם מקדש השבת בתפלת יום טוב, אף דזכר י"ט באמצע, ושבת נקרא י"ט, לא יצא, דלא כיון על י"ט שנקרא שבת אלא על שבת ממש. ומכל שכן הכא, דזה ודאי לא ידע דשמיני עצרת נכלל בחג הסוכות, והוא לא כיוין אלא סוכות ממש, ולשונו תהלך בארש הרג'ל מועדת, ודאי לא יצא, ומחזירין אותו. והגם דהרב מגן אברהם שם סי' תפ"ז (ס"ק ב) כתב ברישא בחותם מקדש השבת בי"ט דיצא, כבר כתבנו בעניותינו שם סי' תפ"ז (אות ב) דלמסקנא הדר מר משמעתיה, שלא כמו שעלתה על דעת מי שהביא דבריו. ודו"ק.

רבינו יהונתן מלוניל על הרי"ף מסכת יומא משניות (לפי דפי הש"ס) דף ב עמוד א

ומתקנין לו כהן אחר תחתיו, להיות כהן גדול תחתיו, אם יארע בו פסול קרי או שאר טומאה המעכבתו מלבא במקדש, וכיון דילפינן ממלואים, צריך שנפרש האי מתקינין, מפרישין, דכי היכי דבמלואים הוה מעכב בהו הפרשה, (הם הכי) [הוא הדין] נמי לדורות, ולפי' היה צריך פרישה לזה הסגן המזומן לזה, אם יארע בכהן גדול פסול.

מרומי שדה מסכת יומא דף ב עמוד א

במשנה. שבעת ימים קודם יוה"כ מפרישין כה"ג מביתו כו'. ופירש"י ז"ל שכל עבודת יוה"כ אינה כשרה אלא בו כו'. הנה לשונו זה אי' להלן דף ל"ב ב' לענין שארי עבודות היום שאינם שייכים ביחוד ליוה"כ, ג"כ הכי הוא שאינן כשרות אלא בו. וא"כ קשה למאי פירש"י כאן הכי, והכי מיבעי ליה למימר שהוא עובד ביוה"כ. וי"ל דברור ליה לרש"י ז"ל, דאילו היה הדין דשארי עבודות שאינם ביחוד ליוה"כ כשר גם בשארי כהנים, א"כ היה ראוי להפריש גם את אלה הכהנים, דהא מכ"מ ביום זה יש מעלה כדאי' בגמ'. והכי משמע בהא דקאמר אימא כוליה קרא ביוה"כ, ומשמע דהכי קאי במסקנא דמעשה פרה אינה אלא מצוה, וכמסקנת התוס' סוד"ה ואימא צוה, דלעשות לכפר תרווייהו ביוה"כ, וא"כ קשה למאי בעינן תרווייהו. אלא לעשות, היינו העבודות שאינם שייכות ביחוד ליוה"כ. ולכפר הן המה העבודות שביחוד ליוה"כ. משו"ה פירש"י שכל עבודת יוה"כ אינן כשרות אלא בו: